TRAMITACIÓN DE ADXUDICACIÓN DIRECTA DE BENS EMBARGADOS.
ADMINISTRACIÓN LOCAL — Municipal — Pontevedra (Procedementos diversos, 13/10/2015)

Celebrada poxa de data 1 de outubro de 2015 na Casa da Luz, Praza da Verdura s/n 36001 de Pontevedra, sen que foran adxudicados nin na primeira, nin na segunda licitación os bens obxecto da mesma que se indican a continuación: Pola Mesa de poxa acordouse: Que segundo o previsto nas condicións da poxa, continúese o procedemento executivo co anuncio da tramitación da venda mediante xestión e adxudicación directa, que se tramitará de acordo co disposto no artigo 107 do RD 939/2005 de 29 de xullo polo que se aproba o Regulamento xeral de recadación (en adiante RXR) e a Ordenanza Xeral de Xestión, Recadación e Inspección do Concello de Pontevedra, por un prazo máximo de 6 meses e, por ter sido obxecto de poxa con dúas licitacións, sen prezo mínimo de adxudicación. Non obstante, se a Mesa de poxa estimase desproporcionada a diferencia entre o valor asignado aos bens por taxación e o prezo ofertado, co fin de non favorecer o enriquecemento inxusto do comprador en detrimento do propietario dos bens, poderá declarar inadmisible a oferta, non accedendo á formalización da venda.1.—Prazo. O prazo de presentación de ofertas será de dous meses a contar dende a data do anuncio. A presentación de ofertas fóra do prazo establecido suporá a súa inadmisión.2.—Exame dos vehículos. Os vehículos atópanse depositados no parque do guindastre Municipal sito na rúa Camposanto nº. 9, Pontevedra 36004, e poden ser examinados en horario de 9.00 a 15.00 horas, de luns a venres.3.—Suspensión da venda directa. A venda directa suspenderase en calquera momento anterior á adxudicación dos bens, se o debedor fai o pagamento da débeda na contía establecida no artigo 169.1 da Lei 59/2003, de 17 de decembro, xeral tributaria (LXT). 4.—Depósito de garantía. Para participar na adxudicación directa non se esixe depósito.5.—Ofertas. As persoas interesadas na adquisición dos bens deberán presentar as súas ofertas en sobre pechado no Rexistro Xeral do Concello de Pontevedra sito na rúa Michelena nº. 30 de Pontevedra. O sobre debe conter escrito asinado do ofertante ou representante con poder suficiente e bastante, no que debidamente identificado, se indique o prezo da oferta para a adxudicación directa do ben ou lote ao que se desexe optar, e fotocopia do NIF ou documento de identificación. Disponse dun modelo tipo para a presentación de ofertas no dito Rexistro. Cando as ofertas se envíen por correo, o ofertante deberá xustificar a imposición do envío na oficina de correos e anunciar á Mesa a remisión da súa oferta por calquera medio que permita deixar constancia, como o envío mediante fax ao núm.886 21 28 43 ou por correo electrónico á dirección info@recyges. es. O incumprimento destes requisitos suporá a inadmisión das ofertas recibidas.6.—Apertura de sobres. A apertura dos sobres pola Mesa se fará no prazo de cinco días hábiles dende o día seguinte ao do remate do prazo para presentar ofertas e terá carácter reservado. De non considerarse ningunha das ofertas economicamente suficiente, se así o acorda a Mesa, se poderá comunicar persoalmente a cada un dos ofertantes, que disporán dun novo prazo dun mes para mellorar as súas ofertas e, no seu caso, acordará a publicación do anuncio da ampliación do prazo.7.—Adxudicación dos bens. A adxudicación formalizarase mediante acta subscrita pola Presidencia da Mesa. O adxudicatario disporá de quince días hábiles para facer o pagamento do prezo ofertado que contarán dende o día seguinte ao da notificación da adxudicación. Unha vez ingresado o prezo total concertado, entregarase ao adxudicatario a acta de adxudicación para a súa sinatura. No caso de que o adxudicatario non realizara o pagamento no prazo anterior, esixiranse as responsabilidades nas que poida incorrer polos prexuízos que ocasione a falta de pagamento do prezo. De non producirse o ingreso no prazo indicado procederase a adxudicar o ben aos seguintes postores se as súas ofertas considéranse suficientes.8.—No suposto de que rematado o trámite de adxudicación directa queden débedas pendentes e bens sen adxudicar por non recibirse ofertas polos mesmos ou por non considerar economicamente aceptables atendendo ao valor de mercado dos bens ningunha das presentadas, a Mesa declarará deserto o procedemento de adxudicación directa e se propoñerá ao Concello acredor a adxudicación daqueles para o pagamento das débedas polo importe destas e co límite do tipo da segunda poxa. Non obstante, adxudicarase o ben a calquera persoa interesada que satisfaga o importe do tipo da última poxa celebrada antes de que se acorde a adxudicación dos bens á Facenda Municipal. En todo aquelo non previsto neste anuncio, estarase ao que se estableza nas disposicións legais vixentes que regulan a poxa, no que resulte aplicable, e o alleamento mediante adxudicación directa. A simple participación no procedemento de adxudicación directa supón a aceptación das condicións que a rexen. Debe advertirse que no prezo de adxudicación non se inclúen os impostos indirectos que gravan a transmisión dos bens. Todos os gastos e impostos derivados da transmisión, serán por conta do adxudicatario. O adxudicatario para proceder ao cambio de titularidade do vehículo no rexistro da Xefatura Provincial de Tráfico deberá acreditar o pagamento do recibo do IVTM do ano anterior ao que se realice o trámite. Igualmente queda obrigado a realizar todos os trámites necesarios para a transferencia do vehículo, ou no seu caso, a baixa do mesmo ante a Xefatura Provincial de Tráfico, sendo responsable das consecuencias de non realizar o dito trámite.